༢རུས་པའི་བཅུད་ལེན།བཅུད་ལེན་གྱི་སྨན་ནི་ཡན་ལག་བརྒྱད་པའི་སྙིང་བསྡུས་ལས།རཱ་ས་རཱ་ཛེ་ཤྭ་ར་ཏེ་བཅུད་ལེན་དབང་ཕྱུག་རྒྱལ་པོའི་སྦྱོར་བ་ནི།དངུལ་ཆུ་དུག་བྲལ།མུ་ཟི་སེར་པོ།མྲྀ་ཏ་སྭོ་རཆུ་ཤིང་ནག་པོས་གོ་ཆོད་ཙམ།ཟངས་ཕྱེ།ཏཱ་ལ་ཀབཙན་དུགཚལ་དཀར།སི་མཾ་ལ།ལྡོང་རོས།རྒྱ་ཚྭ།ལྕགས་ཕྱེ།ཞ་ཉེ་དཀར་པོའི་ཕྱེ་མ།ཛཱ་ཏི།བོང་ང་དམར་པོ་ཧི་རི་མི་སི་ནང་ལྗང་གུ།མུ་ས་ལི།ཛབ་ཎྜྷ་ར།ནཱི་བ།བ་ཡ་བི་རངྒ།སྐྱེར་པ་ད་དུ་ཧ་རི་དྲ།ཨ་ཀ་ལ་ཀ་ར།པི་པི་ལིང་གི་རྩེ་བ།གུར་གུམ།ནཱ་ག་གེ་སར་ཆུང་བ།ཙུ་ཀརུ་དྷ་ཀུ་ཊ།ཀཱ་ཀ་ར་སིངྒི།མ་ལ་ཀཱན།གུ་ནི།བོང་ང་དམར་པོ་ནི་སྟི་སི།ལ་ལ་ཕུད།ཁུ་ར་ས་ནི་ཨ་ཛ་ཝ་ན།མུ་ཤམྦ་ར།ས་མུ་དྲ་ཕལ།ལྒ།པི་པི་ལིང་།ཕོ་བ་རིས།འབྲས་བུ་གསུམ།ཟི་ར་ནག་པོ་ཀཱ་ར་ཛཱིར་རྣམས་ཆ་མཉམ་དང་ག་བུར་འུ་ཤས་ཉིས་འགྱུར།དེ་ཐམས་ཅད་དང་དན་རོག་དུག་དབྱུང་ཚར་བ་བསྙམས་པར་བཏགས་ལ་དར་ལ་བཙགས།བྷིངྒ་རཱ་ཛའི་ཁུ་བས་སྦྲུས་ལ་ཞག་ཉེར་གཅིག་གི་བར་བཏགས་ཏེ་རིལ་བུ་ཕོ་རིས་ཙམ་སྒྲིལ།རིལ་བུ་རེ་བྷྲིངྒ་རཱ་ཛའི་ཁུ་བས་རྟ་བྱས་བཏང་ན་རླུང་ཚད་གསར་རྙིང་ཐམས་ཅད་ལ་ཕན།བྱེ་ཀ་ར་དང་མཉམ་དུ་བཏང་ན་མཁྲིས་ཚད་གསར་རྙིང་ཐམས་ཅད་ལ་ཕན་ཞིང་ཟས་གང་ཟོས་ཀྱང་འགྲིམས་འགྲོ་བ་ལ་བཏང་ཡང་ཆད་པར་འགྱུར་རོ།།ཆང་ལ་པི་པི་ལིང་ཕྱེ་མ་བཏབ་པས་རྟ་བྱས་བཏང་ན་བད་ཀན་ལ་བརྟེན་པའི་ཚད་པ་འཇོམས་པར་འགྱུར་རོ།།ར་མའི་གཅིན་གྱིས་རྟ་བྱས་ནས་བཏང་ན་ཕོ་བའི་ནད་མཱ་ལ་ཛྭ་རེ་དང་ག་མི་བདེ་དང་ལྕགས་དྲེག་གི་ནད་ལ་ཕན།སོ་ཕ་གོ་སྙོད་དང་ཕོ་རིས་བསྣན་ལ་བཏང་ན་ཚད་པའི་རིགས་ཐམས་ཅད་ལ་ཕན།སྐྱུ་རུ་ར་དང་བའི་མར་བསྣན་ལ་བཏང་ན་ཕོ་བ་ན་ཞིང་དབུགས་མི་ཐོན་པ་ལ་ཕན།ནཱི་བའི་ལོ་མ་དང་མཉམ་དུ་ཟོས་ན་ཨི་ཀའི་སྐྱིགས་བུའི་ནད་ལ་ཕན།བྷྲིངྒ་རའི་ཁུ་བར་སྦྱར་ཏེ་མིག་ལ་བྱུགས་ན་མིག་སེར་ལ་ཕན་ནོ།།སོ་ཕ་དང་ལ་ལ་ཕུད་བསྣན་ཏེ་བྱིན་ན་བུད་མེད་ཀྱི་བུ་བཙས་པའི་རྗེས་སུ་སྐེད་པ་དང་ཚང་ར་ན་བ་ལ་ཕན།ཀ་ར་དང་མཉམ་དུ་བཏང་ན་ཟས་སྐོམ་ཚ་གྲང་གང་འགྲིམས་པ་གཅོད་པར་འགྱུར་རོ།།བཱ་ན་དང་མཉམ་དུ་བཏང་ན་མཁྲིས་པའི་ནད་ལ་ཕན།བའི་མར་སར་དང་མཉམ་དུ་ཟོས་ན་བུད་མེད་མངལ་ཆགས་ནས་མི་གནས་པ་གནས་པར་འགྱུར་རོ།།རའི་འོ་མས་རྟ་བྱས་བཏང་ན་དངས་མ་འཛག་པ་ཆོད་དོ།།སྐྱུ་རུ་རའི་ཁུ་བས་རྟ་བྱས་ཏེ་བཏང་ན་དམུ་ཆུ་འཇོག་པ་ལ་ཕན་པར་འགྱུར་རོ།།སྐྱུ་རུ་རའི་ཀུ་བས་རྟ་བྱས་ཏེ་བཏང་ན་དམུ་ཆུ་འཇོག་པ་ལ་ཕན་པར་འགྱུར་རོ།།ནིམ་བུའི་ཁུ་བར་སྦྱར་ལ་སྣ་བུག་ཏུ་བླུག་ན་མགོ་ཕྱེད་ན་བ་ལ་ཕན་ཞིང་མིག་ལ་བྱུགས་ན་འབྱུང་པོའི་གནོད་པ་ལ་ཕན།འུ་སུ་ནི་ཉཊ་དང་བ་མར་བསྣན་ནས་བཏང་ན་སྦྲུལ་གྱི་དུག་ལ་ཕན།ལྒའི་ཁུ་བས་རྟ་བྱས་ནས་བཏང་ན་སྡིག་པའི་དུག་ལ་ཕན།ནཱ་ག་པུཥྞཱི་གླ་སྒང་དང་མཉམ་དུ་བཏང་ན་གཉིད་ཆུང་དུ་འགྲོའོ།།མ་ལ་ཀངྐུ་ནི་དང་མཉམ་དུ་བཏང་ན་ལུས་སྟོབས་འཕེལ་ལོ།།གོང་གསལ་རྣམས་ཉིན་བདུན་རེའི་བར་གཏོང་ཞིང་ཟས་སྤྱོད་ནད་སོ་སོའི་སྐབས་ཐོབ་སྦྱོར།ཞེས་གསུངས་སོ།།